四月之初風雨淒冷如窮秋兀坐不夜堂二首  其二
作者：張耒
朝代：宋

paragraphs: 風雨四月初，正作窮秋寒。
朱明方更候，陰沴時相干。
陰陽天自便，寒暑無必然。
玄冥與祝融，政事誰得專。
江鄉累歲饑，一飽望今年。
不知誰不仁，探喉奪其餐。
柯山窮老人，方暑愁衣單。
似聞林筍立，矗矗戈戟攢。
但知飲美酒，折取共朝盤。